ai4bharat/Pralekha huggingface dataset:
سائنس اور ٹیکنالوجی کی وزارت
سی ایس آئی آر – قومی ایرو اسپیس لیباریٹریز واقع بنگلورو میں کووڈ-19 سے نمٹنے کے لیے 36 دنوں کے اندر مخصوص بی آئی پی اے پی غیر انویسیو وینٹی لیٹر ‘سووتھ وایو ’ بنایا
یہ نظام این اے بی ایل کی جانب سے مستند قرار دیا گیا ہے اور سختی سے اس کی بایو میڈیکل جانچ کی گئی ہے
بنگلورو میں واقع سی ایس آئی آر قومی ایرواسپیس لیباریٹریز ، جو سی ایس آئی آر کی ایک معاون تجربہ گاہ ہے، نے ایک غیر انویسیو بی آئی پی اے پی وینٹی لیٹر وضع کیا ہے، جو 36 دنوں کی ریکارڈ مدت میں کووڈ -19 کے مریضوں کے معالجے کے لیے تیار کیا گیا ہے۔ دراصل پی آئی پی اے پی غیر انویسیو وینٹی لیٹر ایک مائیکرو کنٹرول پر مبنی کنٹرول نظام ہے، جس کے اندر 3ڈی پرنٹیڈ مینوفول اور کپلر کا نظام کارفرما ہے اور یہ ایچ ای پی اے فلٹر  پرقادر ہے۔ اس منفرد خصوصیات اس کے وبائی طور پر پھیلنے کی روک تھام کرتی ہیں۔ اس میں سی پی اے پی، معینہ مدت کے تعین کے ساتھ آٹو بی آئی پی اے پی موڈس موجود ہیں اور یہ آلہ ضرورت پڑنے پر آکسیجن کو باہر سے بھی کھینچ سکتا ہے۔ این اے بی ایل سے منظور شدہ ایجنسیوں نے سلامتی اور کارکردگی کے لحاظ سے اسے مستند نظام قرار دیا ہے۔ اس نظام کی کڑی بایو میڈیکل جانچ کی گئی ہے اور این اے ایل صحت مرکز پر اسے ثانوی درجے کی کلینکل ٹرائلس سے بھی گزارا گیا ہے۔
اس مشین کا سب سے بڑا فائدہ یہ ہے کہ اسے کسی خاص نرسنگ یا دیکھ بھال کے بغیر کم لاگت کے ساتھ استعمال کیا جاسکتا ہے اور اس کے زیادہ تر پرزے اندرون ملک ہی تیار کیے گئے ہیں۔ یہ وارڈ کے اندر کووڈ-19 کے مریضوں کے معالجے کے لیے، میک شفٹ اسپتالوں کے لیے، چھوٹے دوا خانوں کے لیے اور موجودہ بھارتی کووڈ-19 منظر نامے میں گھر کے لیے بھی آسانی کے ساتھ استعمال میں لایا جاسکتا ہے۔ سی ایس آئی آر کے تحت این اے ایل نے اس کو آگے بڑھایا اور امید کی جاتی ہے کہ اسے ریگولیٹری حکام کی جانب سے جلد ہی منظوری حاصل ہوجائے گی۔ سی ایس آئی آر- این اے ایس ایل بڑی سرکاری/ نجی صنعتوں کے ساتھ گفت وشنید کا سلسلہ جاری رکھے ہوئے ہے، تاکہ وہ شراکت دار کے طور پر بڑے پیمانے پر اسے تیار کرسکیں۔
سی ایس آئی آر کے ڈائرکٹر جنرل ڈاکٹر شیکھر سی منڈے نے سی ایس آئی آر -این اے ایل کی ستائش کی ہے، جس نے ایرواسپیس ڈیزائن کے ڈومین میں اس مہارت کا مظاہرہ کیا ہے۔ انہوں نے 11مئی 1998 کو اندرون ملک تیار کیے گئے ہنس کی پرواز کے سلسلے میں بھی سی ایس آئی آر- این اے ایل کی تعریف کی، جو اپنے آپ میں ایک حصولیابی ہے اور جس کا جشن قومی ٹیکنالوجی کے دن کے موقع پر منایا جاتاہے۔
سی ایس آئی آر- این اے ایل کے ڈائرکٹر ، ڈاکٹر جتیندر جے جادھو نے کہا ہے کہ بھارت اور بیرون ملک میں عالمی تجربے اور مخصوص ان پٹ کی مدد سے سی ایس آئی آر- این اے ایل نے بی آئی پی اے پی غیرانویسیو وینٹی لیٹر تیار کیا ہے، جو بیرونی طریقے سے آکسیجن فراہم کرسکتا ہے اور یہ کووڈ-19 کے چھوت سے اوسط طور پر متاثرمریضوں کے علاج کے لیے موثر ثابت ہوسکتا ہے۔
یہ کامیابی شعبہ الیکٹرانکس کے سربراہ ڈاکٹر سی ایم آنندا کی قیادت میں تشکیل کردہ تکنیکی ماہرین پر مشتمل ٹیم کی محنت کا نتیجہ ہے، اس میں این اے ایل کے چیف میڈیکل آفیسر ڈاکٹر امرنارائن ڈی ، سی ایس آئی آر -آئی جی آئی بی کے چیف میڈیکل آفیسر ڈاکٹر ویریندر سردانا کا تعاون بھی شامل ہے۔
۔۔۔۔۔۔۔۔۔۔۔
م ن۔ ت ع۔
U- 2464
(Visitor Counter : 153
وزارت دفاع
آئی این ایس سنینا کا، موزمبیق کے پورٹ بیرا کا دورہ
آئی این ایس سنینا نے 28 سے 30 جون 2023 تک بیرا، موزمبیق کا دورہ کیا، جس میں بحری ہمسایوں کے ساتھ بھارت کے خوشگوار تعلقات اور خطے میں سب کے لیے سلامتی اور ترقی کے وژن  کو تقویت حاصل ہوئی ۔ کمانڈنگ آفیسر، آئی این ایس سنینا نے ریاستی سکریٹری، جمہوریہ موزمبیق اور بیرا کی میونسپل کونسل کے میئر سے ملاقات کی۔
بندرگاہ پر ملاقات کے دوران، بھارتی بحریہ اور موزمبیق کے بحری اہلکاروں نے وسیع پیمانے پر پیشہ ورانہ اور تربیتی بات چیت ، ڈیک کے دورے اور کھیلوں سے متعلق سرگرمیاں انجام دیں ۔بحری شراکتداری کے عمل کے حصے کے طورپر، نیویگیشن، فائر فائٹنگ، ڈیمیج کنٹرول، وزٹ بورڈ سرچ اینڈ سیز اور غیر متناسب جنگ کے مختلف پہلوؤں پر مشترکہ تربیتی اجلاس منعقد کیے گئے۔
مذکورہ جہاز 28 سے 29 جون 2023 تک لوگوں کے آنے جانے کے لیے کھلا تھا۔ بھارتی بحریہ کے کمیونٹی آؤٹ ریچ پروگرام کے ایک حصے کے طور پر، مقامی لوگوں کے لیے ایک طبی چیک اپ سے متعلق کیمپ کا انعقاد کیا گیا۔ 100 سے زائد مریضوں کو صحت سے متعلق نگہداشت کے تحت چیک اپ کے علاوہ قلب ، سانس، امراض نسواں اور زچگی/اطفال سے متعلق مشاورت فراہم کی گئی۔ سماجی رابطے کی ایک اور سرگرمی کے تحت میں، بیرا کے ایک مقامی یتیم خانے میں ضروری سامان تقسیم کیا گیا۔ 'واسودھائیو کٹمبکم – یعنی پوری دنیا ایک کنبہ ہے کے پیغام کو عام کرتے ہوئے ، موزمبیق کی بحریہ کے اہلکاروں اور سنینا پر سوار ان کے اہل خانہ کے ساتھ یوگا کا ایک مشترکہ اجلاس منعقد کیا گیا۔ موزمبیق کے ساحل پر تعیناتی کے حصے کے طور پر مشترکہ ای ای زیڈ بھی تعینات ہے۔
وزارتِ تعلیم
نیشنل مینس کم میرٹ اسکالرشپ اسکیم کےلئے درخواست جمع کرنے کی آخری تاریخ میں 31 اکتوبر2022 تک توسیع کی گئی
نیشنل مینس کم میرٹ اسکالر شپ اسکیم  کے لئے درخواست جمع کرنے کی آخری تاریخ میں 31 اکتوبر 2022 تک توسیع کر دی گئی ہے ۔
اس اسکیم کے تحت سال 2022-23 کے لئے درخواست جمع کرنے کی آخری تاریخ 31 اکتوبر 2022 تک بڑھا دی گئی ہے ۔ نیشنل مینس کم میرٹ اسکالر شپ اسکیم کے تحت معاشی اعتبار سے کمزور طبقوں کے ہونہار طلباء کو اسکالر شپ فراہم کی جاتی ہے تاکہ کلاس 8 میں ان کاڈراپ آؤٹ روکا جاسکے اورسیکنڈری سطح تک اپنی تعلیم جاری رکھنے کے لئے ان کی حوصلہ افزائی کی جاسکے ۔کلاس 9 سے طلباء کو ریاستی حکومت کے ، سرکاری امداد یافتہ اور مقامی بلدیاتی اداروں کے اسکولوں میں تعلیم حاصل کرنے والے طلباء کی کلاس 10 سے 12 تک میں تسلسل / تجدید کے لئے ہر سال ایک لاکھ نئی اسکالر شپ دی جاتی ہیں۔ اسکالر شپ کی یہ رقم 12000 روپئے سالانہ ہوتی ہے ۔
نیشنل مینس کم میرٹ اسکالر شپ اسکیم  کو نیشنل اسکالر شپ پورٹل  پر جوڑا گیا ہے جوکہ طلباء کو دی جانے والی اسکالر شپ اسکیموں کے لئے ون اسٹاپ پلیٹ فارم ہے ۔ این ایم سی ایم ایس ایس اسکالر شپ ڈی بی ٹی موڈ کواپناتے ہوئے پبلک فائنانشیل مینجمنٹ سسٹم  کے ذریعہ الیکٹرانک ٹرانسفر کے ذریعہ منتخب طلباء کے بینک کھاتوں میں براہ راست تقسیم کی جاتی ہے ۔ یہ 100 فیصد مرکز کی حمایت یافتہ اسکیم ہے ۔
جن طلباء کےوالدین کی سبھی ذرائع سے آمدنی سالانہ 350000 روپئے سے زیادہ نہیں ہے ، وہ اس اسکالر شپ کو حاصل کرنےکے مجاز ہیں ۔اسکالر شپ پانےکےسلیکشن ٹیسٹ میں بیٹھنے کے لئے طلباء کے کلاس 7 کےامتحان میں کم سے کم 55 فیصدنمبر یا اس کے برابرگریڈ ہونے چاہئیں ۔
آئی این او لیول  کی تصدیق کی آخری تاریخ 15 نومبر 2022 ہے اور ڈی این او  کی تصدیق کی آخری تاریخ 30 نومبر 2022 ہے ۔
سٹرک ٹرانسپورٹ اور شاہراہوں کی وزارت
سینٹرل موٹر وہیکل ضوابط 1989 کے ضابطہ 32 اور 81 میں دئیے گئے حکم کے مطابق فیس کی ادائیگی کی ویلیڈٹی اور فیس کی ادائیگی کے وقت میں توسیع کے لئے نوٹیفیکیشن
وزارت داخلہ کے خط نمبر 40-3 / 2020 –ڈی ایم۔۱  ، مورخہ 24 مارچ 2020 کے تحت جاری کردہ رہنما خطوط اور اس کے بعد کووڈ۔ انیس کے قہر کے نتیجے میں مکمل لاک ڈاؤن نافذ کرنے سے متعلق کی گئی ترامیم کی تعمیل میں سڑک ٹرانسپورٹ اور شاہراہوں کی وزارت نے 30 مارچ 2020 ء کو موٹر وہیکل ایکٹ 1988 اور سنٹرل موٹر وہیکل ضوابط 1989 سے متعلق دستاویزات کی ویلیڈٹی کی توسیع کے سلسلے میں ایک ایڈوائزری جاری کی تھی۔ ان میں انفورسمنٹ حکام کو یہ مشورہ دیا گیا تھا کہ جن دستاویزات کی ویلیڈٹی میں توسیع نہیں کی جا سکی یا لاک ڈاون کی وجہ سے نہیں کی جا سکتی ہے اور جن کی ویلیڈیٹی یکم فروری ، 2020 کو ختم ہو چکی یا 30 جون 2020 تک ختم ہوجائے گی، ان دستاویزات کو 30 جون ، 2020 تک ویلڈ مانا جائے۔
یہ بات حکومت کی جانکاری میں بھی آئی ہے کہ ملک میں لاک ڈاؤن نافذ ہونے اور سرکاری ٹرانسپورٹ دفاتر کے بند رہنے کی وجہ سے سینٹرل موٹر وہیکل رولز انیس سو نواسی کے ضابطہ بتیس اور اکیاسی میں دئیے گئے مختلف فیسوں اور زیر التوا فیسوں کو لے کر لوگوں کو مشکلات کا سامنا کرنا پڑ رہا ہے۔ ایسے بھی معاملے سامنے آئے ہیں جن میں سروس یا تجدید کے لئے فیس کی ادائیگی پہلے ہی کر دی گئی ہے ، لیکن لاک ڈاون کی وجہ سے پراسیس مکمل نہ ہو سکا۔ مزید برآں، آر ٹی او دفاتر بند رہنے کی وجہ سے شہریوں کو فیس کی ادائیگی میں مشکل پیش آ رہی ہے۔
کووڈ۔ انیس کے دوران لوگوں کی سہولت کے مقصد سے سڑک ٹرانسپورٹ اور شاہراہوں کی وزارت نے ایک آئینی آرڈر جاری کیا ہے جس میں بتایا گیا ہے کہ دستاویزات کی تجدید سمیت کسی کام کے لئے یکم فروری یا اس کے بعد فیس ادا کر دی گئی اور کووڈ وبا کی روک تھام سے پیدا شدہ صورت حال کی وجہ سے وہ کام نہیں کیا جا سکا تو جمع کی گئی فیس اب بھی ویلڈ مانی جائے گی۔ اور اگر فیس جمع کرنے میں یکم فروری دو ہزار بیس سے لاک ڈاون کی مدت تک تاخیر ہوئی ہے تو ایسی تاخیر کے عوض میں اکتیس جولائی دو ہزار بیس تک کسی بھی طرح کی اضافی یا تاخیر فیس نہیں لی جائے گی۔
صحت اور خاندانی بہبود کی وزارت
کووڈ واریئرس  کی فلاح و بہبود کے لئے اٹھائے گئے اقدامات
نئی دہلی،10 دسمبر 2021/ صحت اور خاندانی بہبود کی وزارت نے کووڈ انتظام میں صحت کی دیکھ بھال کرنے والے کارکنوں/جنگجوؤں کی فلاح و بہبود کو بہتربنانے کے لئے متعدد اقدام کئے ہیں۔اس سلسلہ میں اٹھائے گئے چند اقدامات میں شامل ہیں:
- 16 جنوری 2021 کو کووڈ-19 کی ٹیکہ کاری کے مہم کے آغاز کے ساتھ صحت کی دیکھ بھال کرنے والے کارکنوں کی پہلے ترجیحی گروپ میں سے شناخت کی گئی۔ ریاستی حکومتو/مرکز کے زیر انتظام علاقوں انتظامیہ سے بار بار تاکید کی ہے کہ وہ اس بات کو یقینی بنائیں کہ کووڈ سے متعلق کامیں مصروف طبی پیشہ ور افراد کو مناسب طریقے سے ٹیکہ لگایا گیا ہے۔
- صحت اور خاندانی بہبود کی وزارت نے صحت کی دیکھ بھال کرنےوالے کارکنان میں انفیکشن کے خطرے کو کم کرنے کے لئے ریاستی حکومتوں کو انفیکشن سے بچاؤ اور کنٹرول کے طریقوں سے متعلق رہنما خطوط فراہم کئے ہیں۔
- انتہائی خطرے کے ایکسپوزر کے لئے صحت کی دیکھ بھال کرنےو الے کارکنان کو ابتدائی طورپر ایک ہفتے کے لئے کورنٹائن مدت فراہم کی جاتی ہے اور اس کے بعد صحت کارکن کی صحت کی جانچ کے بعد مزید ایک ہفتے کی مدت کے لئے فیصلہ کیا جاتا ہے۔
- ایم او ایچ ایف ڈبلیو نے 18 جون 2020 نے سپریم کورٹ کی طرف سے رٹ درخواستوں کے بیچ میں جاری کردہ ہدایات کے مطابق 2005کے سیکشن 10  کے تحت تفویض کردہ اختیارات کا استعمال کرتے ہوئے ریاستوں/ مرکزکے زیر انتظام علاقوں کو اس بات کو یقینی بنانے کی ہدایت دی ےکہ کووڈ-19 سے متعلق ڈیوڈیز کے دوران ڈاکٹروں اور ہیلتھ کیئر ورکرس کی تنخواہین وقت پر جاری کی جائیں۔
- صحت اور خاندانی بہبود کی وزارت نے عملے کی تربیت کے محکمے کے مشاورت کے ساتھ ریاستی حکومتوں کو صحت کی دیکھ بھال کرنے والے کارکنوں کی کورنٹائن مدت کو ’ڈیوٹی پر‘ کے طور پر تسلیم کرنے کی ہدایت بھی کی ہے
- صحت اور خاندانی بہبود کی مرکزی وزارت نے ریاستوں/مرکز کے انتظام علاقوں کے چیف سکریٹریوں کو صحت کی دیکھ بھال کے کورنٹائن کے لئے رہائش کی سہولیات کی فراہمی پر بھی ہدایت جاری کی ہے۔
- کووڈ -19کے تناظر میں وبائی امراض  آرڈیننس 22 اپریل 2020 کو جاری کیا گیا۔ مزید یہ کہ اس آرڈی نینس کو پارلیمنٹ میں پاس کرانے اور نوٹی فائی کرانے کے لئے 29 ستمبر 2020 کو پارلیمنٹ میں پیش کیا گیا۔ اس ترمیم کےذریعہ ہیلتھ کیئر سروس پرسنل  کو تشدد کی کارروائی سے حفاظت اور سلامتی فراہم کی گئی ہے۔
- پردھان منتری غریب کلیان پیکج  کے تحت جیون بیمہ کے فوائد  فراہم کئے جاتےہیں: کووڈ سے لڑنے والے ہیلتھ کئیر ورکرس کے لئے انشورنس اسکیم: مذکورہ اسکیم کے تحت 21 اکتوبر 2021 سے مزید 180 دنوں کے لئے فوائد میں توسیع کردی گئ ہے۔
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے آج لوک سبھامیں ایک سوال کے تحریری جواب میں یہ بات بتائی۔
ش ح۔ ش ت۔ج
Uno-14117
(Visitor Counter : 86
نائب صدر جمہوریہ ہند کا سکریٹریٹ
ہندوستانی معیشت کی بنیادیں بہت مضبوط ہیں: نائب صدر جمہوریہ
ہندوستان سرمایہ کاری کے انتہائی پرکشش مواقع پیش کرتا ہے: نائب صدرجمہوریہ
وائی پی او کے مندوبین سے گفتگو۔
نائب صدر جمہوریہ ہند جناب ایم وینکیا نائیڈونے کہا ہے کہ ہندوستانی معیشت کی بنیادیں بہت مضبوط ہیں اور ہندستان سرمایہ کاری کے بہترین مواقع پیش کرتا ہے۔
جناب وینکیا نائیڈو نے نئی دلی میں ان خیالات کا اظہار چیف ایگزیکٹیو کی ایک عالمی قیادت کی تنظیم وائی پی او کے ایک اعلی سطحی وفد کے مندوبین سے گفتگو کے دوران کیا۔
واضح ہو کہ وائی پی او یوروپ ون کے 22 ملکوں کے 45 ممبران اس وفد میں شامل ہیں۔اس موقع پر نائب صدرجمہوریہ موصوف نے ان سرکردہ یوروپی ایگزیکٹیو کو ہندوستان میں سرمایہ کاری کی دعوت بھی دی۔
۔۔۔۔۔۔۔۔۔۔۔
م ن ۔س ش۔ ت ع۔
U-5041
(Visitor Counter : 67
کامرس اور صنعت کی وزارتہ
نیشنل اسٹارٹ اپ ایوارڈز 2023 کے لیے درخواست کی آخری تاریخ 15 جون 2023 تک بڑھا دی گئی ہے
وزارت تجارت اور صنعت کے تحت محکمہ برائے فروغ صنعت و اندرونی تجارت  نے 2020 میں نیشنل ا سٹارٹ اپ ایوارڈز  متعارف کرایا تھا۔ نیشنل اسٹارٹ اپ ایوارڈز 2023 کے لیے درخواستیں یکم اپریل 2023 سے لائیو کر دی گئی ہیں اور جمع کرانے کی آخری تاریخ اب 15 جون 2023 تک بڑھا دی گئی ہے۔
نیشنل اسٹارٹ اپ ایوارڈز 2023 کی درخواست کی آخری تاریخ میں توسیع خواہشمند کاروباریوں اور راستہ سازگار کرنے والوں کے لئے ان کے اختراعی حل اور گہرے سماجی اثرات کو ظاہر کرنے کے لیے اضافی وقت فراہم کرتی ہے۔
نیشنل اسٹارٹ اپ ایوارڈز 2023 ملک کے کونے کونے سے اختراعات کو قابل یاد بنائے گا کی یاد منائے گا، جو 'وژن انڈیا@2047' کے مطابق ہے، جو ہندوستان کو ترقی یافتہ معیشت میں تبدیل کرنے کے راستے کو بناتا ہے اور اہم موضوعات میں امرت کال کے جذبے پر مبنی ہے۔
ڈی پی آئی آئی ٹی ہر زمرے میں ایک جیتنے والے اسٹارٹ اپ کو 10 لاکھ روپے کا نقد انعام دے گا۔ مزید برآں، نیشنل ا سٹارٹ اپ ایوارڈز 2023 کے فاتحین اور فائنلسٹوں کو خصوصی دستگیری سپورٹ ملے گی، جس میں سرمایہ کاروں اور حکومتی نیٹ ورکس تک رسائی، سرپرستی کے پروگرام، بین الاقوامی مارکیٹ کی نمائش، کارپوریٹس اور یونی کورنز کے ساتھ روابط، اور مختلف دیگر قیمتی وسائل شامل ہیں۔
تین کامیاب ایڈیشنز کے ذریعے، ان باوقار ایوارڈز نے ان بصیرت افروزوں کے انمول تعاون کو اجاگر کیا ہے جنہوں نے ہندوستانی اسٹارٹ اپ ماحولیاتی نظام میں انقلاب برپا کیا ہے۔ این ایس اے کا آغاز غیر معمولی اسٹارٹ اپس اور اسٹارٹ اپ ماحولیاتی نظام کے اندر راستہ سازگار کرنے والوں کو پہچان اور انعامات دینے کے مقصد سے کیا گیا تھا۔ یہ ادارے اختراع کو فروغ دینے، اہم مصنوعات بنانے اور ٹھوس سماجی اثرات کی نمائش میں اہم کردار ادا کر رہے ہیں۔
دلچسپی رکھنے والے شرکاء کی حوصلہ افزائی کی جاتی ہے کہ وہ نیشنل اسٹارٹ اپ ایوارڈز کی سرکاری ویب سائٹ دیکھیں اور اپنی درخواستیں 15 جون 2023 کی نظرثانی شدہ آخری تاریخ سے پہلے جمع کرائیں۔
مزید تفصیلات کے لیے ملاحظہ کیجیے https://www.startupindia.gov.in/
وزارت خزانہ
¬¬¬کابینہ کے ذریعہ 15ویں مالیاتی کمیشن کی مدت کارمیں 30 نومبر 2019 تک کی توسیع
نئی دہلی، 17 جولائی 2019/وزیراعظم جناب نریندر مودی کی قیادت میں مرکزی کابینہ نے 15ویں مالیاتی کمیشن کی مدت کار 30 نومبر 2019 تک بڑھانے کو اپنی منظوری دے دی ہے۔ اس توسیع کے نتیجے میں، کمیشن ،اصلاحات کے پیش نظر اورنئے حقائق کی روشنی میں 2020 سے 2025 تک کی مدت کے لئے اپنی سفارشات سے متعلق مختلف النوع لائق موازنہ تخمینہ جات کا تجزیہ کرسکنے کا اہل ہوجائے گا۔
پس منظر:۔
15ویں مالیاتی کمیشن کی تشکیل، صدر جمہوریہ ہند کے ذریعہ، 27 نومبر 2017 کو آئین کے آرٹیکل 280  اور مالیاتی کمیشن  ایکٹ 1951 کے بموجب، عمل میں آئی تھی۔ کمیشن کو 30 اکتوبر 2019 تک، اپنی کام کاج کی شرائط کے مطابق ، رپورٹ داخل کرنی تھی یعنی ا سکے تحت یکم اپریل 2020 سے آئندہ پانچ برسوں کی مدت پر احاطہ کیا جانا مقصود تھا۔
کمیشن کی تشکیل ،گزشتہ دو برسوں کے دوران مرکزی حکومت کے ذریعہ متعارف کرائی گئی مختلف النوع اہم مالی /بجٹی اصلاحات مثلاً منصوبہ بندی کمیشن کا خاتمہ اور اس کی جگہ نیتی آیوگ کا قیام، غیر منصوبہ جاتی اور منصوبہ جاتی اخراجات کے مابین واقع امتیاز کا خاتمہ ، بجٹ کلینڈر کو ایک مہینے پیشگی کی تاریخ میں لے آنا اور نئے مالی سال کے آغاز سے ایک مہینے قبل یعنی یکم فروری کو مجموعی بجٹ کو منظور کرنا ، گڈس اینڈ سروسیز ٹیکس  کو جولائی 2017 سے متعارف کرانا اور ڈیٹ اور مالی خسارہ کے سلسلہ میں نئے ایف آر بی ایم ڈھانچے کی فراہمی وغیرہ شامل تھیں، کے پس منظر میں عمل میں آئی تھی۔
کمیشن کی کام کاج کی شرائط کے تحت مذکورہ مالی /بجٹی اصلاحات پر توجہ مرکوز کی جاتی ہے۔ اخراجات کا تعین اور مرکزی اور ریاستی حکومتو ں کو حاصل ہونے والی حصولیابیوں کی بنیادوہی ہوتی ہے جس کے سلسلہ میں کمیشن اپنی سفارشات پیش کرتا ہے اور اس میں خاصا وقت درکار ہوتا ہے کیونکہ پورے وقت کے اعدادوشمار ، ان کے مابین ہم آہنگی و غیرہ کے پہلو خاص کر چنوتی بھرے ہوتے ہیں۔
۔۔۔۔۔۔۔۔۔۔۔
م ن۔ ۔ ج۔
U- 3195
(Visitor Counter : 37
وزارت خزانہ
سرکاری شعبے کے بینکوں کے ڈپازٹس اور ایڈوانسز کی نمو مالی سال 2021-22 میں بالترتیب 8.2فیصد اور 9.8فیصد سے مالی سال 2022-23 میں بڑھ کر بالترتیب 9.3فیصد اور 15.8فیصد ہو گئی
سرکاری شعبے کے بینکوں  نے اپنے بورڈ کے ذریعہ تسلیم شدہ پالیسیوں کے مطابق تمام کمرشیل اور کاروباری فیصلے کئے ہیں۔ یہ بات خزانے کے مرکزی وزیر مملکت ڈاکٹر بھاگوت کسن راؤ کراڈ نے آج راجیہ سبھا میں ایک سوال کے تحریری جواب میں کہی۔
کئے گئے اقدامات کے نتیجے میں سرکاری شعبے کے بینکوں کے ڈپازٹس اور ایڈوانسز کی نمو مالی سال 22-2021 میں بالترتب 8.2فیصد اور 9.8فیصد سے بڑھ کر مالی سال 23-2022 میں بالترتب2 9.3فیصد اور 15.8فیصد ہو گئی۔
وزیر موصوف نے کہا کہ بینکنگ کمپنیز  ایکٹ 1970 اور 1980 اور اسٹیٹ بینک آف انڈیا ایکٹ 1955 کے مطابق سرکاری شعبے کے بینکوں کے معاملات اور کاروبار کی عام دیکھ ریکھ ڈائریکشن اوربندوبست کی ذمہ داری ان کے بورڈ کے پاس رہتی ہے۔
مزید معلومات فراہم کراتے ہوئے وزیر موصوف نے کہا کہ سرکاری شعبے کے بینکوں سے حاصل کئے گئے مادخل کے مطابق انہوں نے ڈپازٹس کے شعبے میں بڑھتی ہوئی مسابقت کا سامنا کرنے زیادہ منافع بخش ایڈوانسز تیار کرنے کی اپنی صلاحیت میں اضافہ کرنے اور اپنی سی اے ایس اے حصولیابی کو مضبوط بنانے ، پہلے سے انتباہ کے اشاروں کے احاطے میں اضافے او ر زیادہ جوکھم والے قرض دارو ں کی شناخت کرنے ، کام کاجی صلاحیت اور گاہکوں کے تجربے کو بہتر بنانے کے لئے متعدد اقدامات کئے ہیں، جن میں دیگر باتوں کے درج ذیل شامل ہیں۔
- گاہکوں کو برقرار رکھنے کے لئے اینالیٹکس کا استعمال کرتے ہوئےمسلسل پروڈکٹ سے متعلق اختراع اور مخصوص شعبے کے پروڈکٹ کی پیش کش۔
- ٹکنالوجی کے مسلسل استعمال مثلاََ ویڈیو کے وائی سی ، ڈجیٹل کے وائی سی تصدیق کے ذریعہ گاہکوں کی تعداد میں مسلسل اور بغیر پریشانی کے اضافہ ۔
- موجودہ ڈپازٹ کو برقرار رکھنے ، نئے ڈپازٹ کی حصولیابی اور ڈجیٹل طریقے سے گاہکوں کو پیش کش کے لئے اسٹریٹجک نظریہ ۔
- پیش کردہ خدمات کی اوسط تعداد میں اضافہ ، گاہکوں کے موافق خصوصیات اور کسٹمر انٹر فیس پر دستیاب علاقائی زبانوں کے ذریعہ موبائل اور انٹر نیٹ بینکنگ تک رسائی میں اضافہ ۔
- سرکاری شعبے کے بڑے بینکوں کے ذریعہ گاہکوں کی ضرور ت کے مطابق کام،تجزیات پر مبنی قرض کی پیش کش پرزور اور ڈجیٹل چینلوں کے ذریعہ ڈجیٹل ریٹیل قرض کی درخواست کاآغاز۔
- جامع اور خود کار پہلے سے انتباہ کے نظام  کا قیام ، 80 ای ڈبلیو ایس شروع کئے گئے اور معینہ مدت میں مسائل حل کرنے کی کارروائیوں کے لئے فریق سوئم ڈاٹا کا استعمال ۔
- ممکنہ این پی ایز کوشناخت کرنے کے لئے پیش گوئی کے ماڈلوں کا استعمال اور
- جدید ٹکنالوجی صلاحیتوں مثلاََ اوپن اے پی آئی ، اے آئی ، بلاک چین ، اینالیٹکس وغیرہ کا استعمال ۔
سائنس اور ٹیکنالوجی کی وزارت
سائنس دانوں نے لداخ ہمالیہ سے تقریباً 35 ملین سال پرانا نایاب سانپ کا فوسل دریافت کیا ہے
نئی دہلی، 13/مئی 2022 ۔ سائنس دانوں نے پہلی بار لداخ ہمالیہ کے مولیسس  کے ذخائر سے ایک میدسوئڈے  سانپ کے فوسل کے پائے جانے کی اطلاع دی ہے، جو اس بات کی نشاندہی کرتا ہے کہ برصغیر میں ان کا پھیلاؤ پہلے کی سوچ سے کہیں زیادہ عرصے سے ہے۔
Madtsoiidae درمیانے درجے سے لے کر بہت بڑے سانپوں کا ایک معدوم گروہ ہے، جو سب سے پہلے کریٹاسیئس کے اواخر میں نمودار ہوا اور زیادہ تر گونڈوانان لینڈ میسز میں منقسم پایا گیا، حالانکہ ان کا سینوزووک ریکارڈ انتہائی کم ہے۔ فوسل ریکارڈ کے مطابق، پورا گروپ آسٹریلیا کے علاوہ بیشتر گونڈوانان براعظموں کے وسط پیلیوجین میں غائب ہو گیا جہاں یہ پلائسٹوسن کے آخر تک اپنے آخری معلوم ٹیکسون وونامبی کے ساتھ زندہ رہا۔
ڈاکٹر نِنگتھوجم پریم جیت سنگھ ، اور واڈیا انسٹی ٹیوٹ آف ہمالین جیولوجی، دہرادون، بھارت کے ڈاکٹر رمیش کمار سہگل اور جناب ابھیشیک پرتاپ سنگھ نے پنجاب یونیورسٹی چنڈی گڑھ کے ڈاکٹر راجیو پٹنائک اور جناب وسیم عباس وزیر؛ اور انڈین انسٹی ٹیوٹ آف ٹیکنالوجی روپڑ کے ڈاکٹر نوین کمار اور جناب پیوش یونیال، اور کومینیئس یونیورسٹی سلوواکیہ کے ڈاکٹر آندریج سرمینسکی نے پہلی بار اولیگوسین کے اواخر  بھارت یا لداخ ہمالیہ کے مولیسس میں ایک Madtsoiidae سانپ کی اطلاع دی ہے۔
لداخ کے اولیگوسین سے Madtsoiidae کی موجودگی کم از کم پیلیوجین کے اختتام  تک ان کے تسلسل کی نشاندہی کرتی ہے ۔ جرنل آف ورٹیبریٹ پیلیونٹولوجی میں شائع ہونے والی تحقیق سے پتہ چلتا ہے کہ اس گروپ کے ارکان اس برصغیر میں پہلے کی سوچ سے کہیں زیادہ عرصے تک کامیاب رہے۔ عالمی موسمیاتی تبدیلیاں اور ایوسین- اولیگوسین باؤنڈری کے پار نمایاں حیاتیاتی تنظیم نو  بھارت میں سانپوں کے اس اہم گروہ کے معدوم ہونے کا سبب نہیں بنی۔
نیا بیان کردہ نمونہ شعبہ سائنس اور ٹیکنالوجی کے ایک خود مختار ادارے واڈیا انسٹی ٹیوٹ کے ذخیرے میں رکھا گیا ہے۔
https://doi.org/10.1080/02724634.2021.2058401
Figure. Madtsoiidae indet. from Ladakh Himalaya. The specimen WIMF/A 4816 in A, dorsal; B, ventral; C, D, lateral; E, anterior ; F, posterior  views. Virtual slices of the vertebra with a special emphasis on the parazygantral foramina: G, horizontal; H, coronal.
امور داخلہ کی وزارت
مرکزی وزیرجناب امت شاہ نے ویڈیو کانفرنسنگ کے ذریعہ اپنے پارلیمانی حلقہ انتخاب گاندھی نگر میں دو فلائی اوور پل کا افتتاح کیا
جناب امت شاہ نے کہا کہ سرکھیج۔گاندھی نگر۔چلوڈا قومی شاہراہ پر ٹریفک کا بوجھ کم کرنے کے لئے جلد ہی سات مزید فلائی اوور بنائے جائیں گے
کورونا بحران سے پوری دنیا کی اقتصادیات نیچے آئی ہے لیکن مودی حکومت کی لگاتار کوششوں سے جلد ہی ہندوستانی اقتصادیات دوبارہ پٹری پر لوٹے گی
اب تک کے سب سے بڑے کورونا بحران کے وقت بھی ملک کا ترقیاتی کام رکا نہیں ہے
جناب امت شاہ نے کورونا وبائی مرض کی وجہ سے اقتصادیات کے متاثر ہونے کے باوجود ترقی کی رفتار کو برقرار رکھنے کے لئے گجرات حکومت کی تعریف کی
نئی دہلی، 30 نومبر 2020: مرکزی وزیر داخلہ جناب امت شاہ نے آج نئی دہلی سے ویڈیو کانفرنسگ کے ذریعہ اپنے پارلیمانی حلقہ انتخاب گاندھی نگر میں دو فلائی اوور پل کا افتتاح کیا۔ احمدآباد میں منعقد پروگرام میں گجرات کے وزیراعلیٰ جناب وجے روپانی ، نائب وزیراعلیٰ نتن پٹیل اور دیگر معزز حضرات شامل ہوئے۔پہلا فلائی اوور برج سندھو بھون کراس روڈ پر بنایا گیا ہے جس کی لمبائی 245 میٹر ہے اور اس کی تعمیر پر 35 کروڑ روپئے خرچ ہوئے ہیں۔ سانند جنکشن پر بنائے گئے 240 میٹر لمبے دوسرے فلائی اوور برج پر 36 کروڑ روپئے خرچ ہوئے۔
اس موقع پر جناب امت شاہ نے کہا کہ سرکھیج۔ گاندھی نگر۔ چلوڈا قومی شاہراہ پر ٹریفک کا بوجھ کم کرنے کے لئے جلد ہی سات مزید فلائی اوور بنائے جائیں گے۔ انہوں نے کہا کہ سرکھیج سے چلوڈا کے درمیان 50 کلومیٹر کے راستے پر بلارکاوٹ ٹریفک رہے گا اور یہ ملک میں اپنی نوعیت کا ایک انوکھا راستہ ہوگا۔مرکزی وزیر داخلہ نے وقت سے پہلے پروجیکٹوں کو پورا کرنے کے لئے ریاستی حکومت کے ذریعہ دیئے گئے تعاون کے لئے شکریہ ادا کیا۔
جناب امت شاہ نے کہا کہ ملک کی اقتصادیات میں تیزی سے بہتری آرہی ہے ۔بنیادی ڈھانچوں کی تعمیر میں گجرات ملک کی قیادت کررہا ہے اور چوطرفہ ترقی کے میدان میں اس نے کئی پہل کی ہے۔ انہوں نے مثال دیتے ہوئے کہا کہ گجرات نے گاؤوں میں 24 گھنٹے بجلی ، جدید طبی سہولیات کی تعمیر ، متبادل توانائی کے ذرائع کا فروغ اور پرائیویٹ بندرگاہ جیسے کئی ترقیاتی قدم اٹھائے ہیں۔
وزیرداخلہ نے اطمینان کا اظہار کرتے ہوئے کہا کہ اب تک کے سب سے بڑے کورونا بحران کے وقت بھی ملک میں ترقیاتی کام رکا نہیں ہے۔ جناب امت شاہ نے کہا کہ کورونا بحران سے پوری دنیا کی اقتصادیات نیچے آئی ہے لیکن مودی حکومت کی لگاتار کوششوں سے جلد ہی ہندوستانی اقتصادیات دوبارہ پٹری پر لوٹے گی۔ مرکزی حکومت نے کورونا بحران کے وقت کو صنعتی پالیسی ، تعلیمی پالیسی اور سماجی شعبے میں دیگر اہم پالیسی ساز اصلاحات کے لئے استعمال کیا ۔ جناب امت شاہ نے کورونا وبائی مرض کی وجہ سے اقتصادیات کے متاثر ہونے کے باوجود ترقی کی رفتار کو برقرار رکھنے کے لئے گجرات حکومت کی تعریف کی۔
وزیراعظم کا دفتر
وزیراعظم نے سوامی وویکانند کو ان کے یوم پیدائش پر خراج عقیدت پیش کیا
وزیراعظم جناب نریندر مودی نے سوامی وویکانند کو ان کے یوم پیدائش پر خراج عقیدت پیش کیا ہے ۔ وزیراعظم نے کہا کہ سوامی جی کی زندگی حب الوطنی، روحانیت اور سخت محنت کی تحریک دیتی ہے ۔
وزیراعظم نے ٹویٹ کیا :
‘‘ سوامی وویکانند کو ان کے یوم ولادت پر سلام عقیدت۔ان کی زندگی وطن پرستی ، روحانیت اور سخت محنت کے لئے ہمیشہ تحریک دیتی ہے ۔ ان کے عظیم خیالات اور آدرش ہمیشہ ہم وطنوں کے لئے مشعل ر اہ بنے رہیں گے’’۔